CELEX: 32011R0879
Language: hu
Date: 2011-09-02 00:00:00
Title: A Bizottság 879/2011/EU végrehajtási rendelete ( 2011. szeptember 2. ) az 57/2011/EU tanácsi rendeletnek az ICES IIIa övezetben, valamint az ICES IIa és IV övezet uniós vizein folytatott, norvég tőkehalra irányuló halászatra és a kapcsolódó járulékos fogásokra vonatkozó fogási korlátozások tekintetében történő módosításáról

3.9.2011   
            
            
               HU
            
            
               Az Európai Unió Hivatalos Lapja
            
            
               L 228/6
            
         A BIZOTTSÁG 879/2011/EU VÉGREHAJTÁSI RENDELETE
   (2011. szeptember 2.)
   az 57/2011/EU tanácsi rendeletnek az ICES IIIa övezetben, valamint az ICES IIa és IV övezet uniós vizein folytatott, norvég tőkehalra irányuló halászatra és a kapcsolódó járulékos fogásokra vonatkozó fogási korlátozások tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az egyes halállományok és halállománycsoportok tekintetében az uniós vizeken, valamint az uniós hajók tekintetében egyes nem uniós vizeken alkalmazandó halászati lehetőségeknek a 2011. évre történő meghatározásáról szóló, 2011. január 18-i 57/2011/EU tanácsi rendeletre (1) és különösen annak 5. cikke (4) bekezdésére,
   mivel:
   
               (1)
            
            
               Az 57/2011/EU rendelet IA. melléklete a norvég tőkehalnak és a hozzá kapcsolódó fajoknak az ICES IIIa övezetben, valamint az ICES IIa és IV övezet uniós vizein folytatott halászatára vonatkozó fogási határértéket nullában állapítja meg.
            
         
               (2)
            
            
               A 2011 első felében gyűjtött tudományos információk alapján a Halászati Tudományos, Műszaki és Gazdasági Bizottság arra a véleményre jutott, hogy a 2011-re vonatkozó, legfeljebb 6 000 tonnányi fogás 0,02-es állománypusztulási értéknek felel meg, amivel az állomány várhatóan az elővigyázatossági szintek fölött marad.
            
         
               (3)
            
            
               A norvég tőkehal olyan északi-tengeri állomány, amellyel kapcsolatban az EU és Norvégia nem folytat közös gazdálkodást, jóllehet az állomány területileg megoszlik a két fél között. Az e rendeletben előírt intézkedéseknek összhangban kell lenniük a Norvégiával tartott azon konzultációkkal, amelyekre az Európai Unió és Norvégia között 2010. december 3-án folytatott halászati konzultációk következtetéseit összefoglaló, kölcsönösen elfogadott jegyzőkönyv rendelkezései értelmében került sor.
            
         
               (4)
            
            
               Következésképpen az ICES IIIa övezetben, valamint az ICES IIa és IV övezet uniós vizein kifogható norvégtőkehal-mennyiség Unióra eső részét indokolt a 6 000 tonna 75 %-ában meghatározni.
            
         
               (5)
            
            
               A foltos tőkehal és a vékonybajszú tőkehal a norvég tőkehalra irányuló halászat során járulékos fogásként kerül a hálóba. Ezeket a fogásokat ezért bele kell számítani a norvég tőkehal és a hozzá kapcsolódó fajok tagállami kvótájába, a túl nagy fogásmennyiségek megelőzése érdekében azonban az említett fajoknak az e kvótába beszámítható mennyiségét célszerű a teljes érték 5 %-ára korlátozni.
            
         
               (6)
            
            
               Az 57/2011/EU rendelet IA. mellékletét tehát ennek megfelelően módosítani kell.
            
         
               (7)
            
            
               A norvég tőkehal rövid élettartamú faj. Következésképpen az új fogási korlátozásokat mielőbb érvényre kell juttatni annak érdekében, hogy biztosítható legyen a szóban forgó halászat folyamatos végzése. Ezért indokolt előírni, hogy ez a rendelet a kihirdetését követő napon lépjen hatályba.
            
         
               (8)
            
            
               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,
            
         ELFOGADTA EZT A RENDELETET:
   1. cikk
   Az 57/2011/EU rendelet IA. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. szeptember 2-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 24., 2011.1.27., 1. o.
   
      MELLÉKLET
      Az 57/2011/EU rendelet IA. mellékletében az ICES IIIa övezet, valamint az ICES IIa és IV övezet uniós vizei tekintetében a norvég tőkehal és a hozzá kapcsolódó fajok állományaira vonatkozó bejegyzés helyébe a következő bejegyzés lép:
      
         
                     
                                 „Faj
                              
                              
                                 :
                              
                              
                                 Norvég tőkehal és a kapcsolódó járulékos fogások
                                 
                                    Trisopterus esmarki
                                 
                              
                           
                  
                     
                                 Övezet
                              
                              
                                 :
                              
                              
                                 IIIa övezet; a IIa és a IV övezet uniós vizei
                                 NOP/2A3A4.
                              
                           
               
                     Dánia
                  
                  
                     4 496 (1)
                     
                  
                  
                     Analitikai TAC.
                     A 847/96/EK rendelet 3. cikke nem alkalmazandó.
                     A 847/96/EK rendelet 4. cikke nem alkalmazandó.
                  
               
                     Németország
                  
                  
                     1 (1)
                         (2)
                     
                  
               
                     Hollandia
                  
                  
                     3 (1)
                         (2)
                     
                  
               
                     EU
                  
                  
                     4 500 (1)
                     
                  
               
                     Norvégia
                  
                  
                     0
                  
               
                     TAC
                  
                  
                     Nem releváns
                  
               
      
         (1)  A kirakodott mennyiségek legalább 95 %-ának norvég tőkehalnak kell lennie. A foltos tőkehal és a vékonybajszú tőkehal járulékos fogásait bele kell számítani a TAC fennmaradó 5%-ába.
      
         (2)  A kvóta kizárólag az ICES IIa, IIIa és IV övezet uniós vizein halászható.”